ประกาศจังหวัดปราจีนบุรีประกาศจังหวัดปราจีนบุรีเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยาน ชุมชน และประชาชนจากการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พ.ศ. ๒๕๕๙จังหวัดปราจีนบุรีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดหลักเกณฑ์ในการพิจารณาอนุญาตและมาตรการป้องกันและการรักษาความปลอดภัยตลอดจนการดูแลรักษาความสงบเรียบร้อยของประชาชน ดังนี้ข้อ๑ ประกาศนี้เรียกว่า ประกาศจังหวัดปราจีนบุรีเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกัน ขึ้นไปสู่อากาศข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ประกาศนี้ให้ใช้บังคับเฉพาะในเขตพื้นที่จังหวัดปราจีนบุรีข้อ๔ ในประกาศนี้พลุ หมายความถึง ดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วจะมีเสียงแตกระเบิดดังคล้ายเสียงปืนโดยหมายความรวมถึงดอกไม้เพลิงอย่างอื่น ที่จุดแล้วมีเสียงระเบิดดังเช่นว่านั้นด้วยซึ่งการทำการสั่งนำเข้า การค้าหรือการจำหน่ายต้องเป็นไปตามที่บัญญัติในพระราชบัญญัติอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๔๙๐ข้อ๕ ห้ามมิให้ผู้ใดจุดและปล่อยหรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์แห่งประกาศนี้ผู้ใดกระทำการจุดและปล่อยหรือกระทำการอย่างใดตามที่กล่าวในวรรคหนึ่งโดยไม่ได้รับอนุญาตจากนายอำเภอแห่งท้องที่หรือโดยฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐ มิถุนายน พ.ศ.๒๕๕๙ข้อ๖ การขออนุญาตจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศตามประกาศนี้ ให้เจ้าของ พลุหรือวัตถุอื่นใดที่คล้ายคลึงกัน เป็นผู้ขออนุญาตต่อนายอำเภอแห่งท้องที่โดยยื่นขอรับใบอนุญาตล่วงหน้าก่อนวันจุดและปล่อยไม่น้อยกว่า ๑๕ วันพร้อมทั้งแจ้งหมายเลขโทรศัพท์ผู้ประสานงานอย่างน้อย ๒ คนเมื่อได้รับอนุญาตตามวรรคหนึ่งแล้วให้นายอำเภอท้องที่ส่งสำเนาใบอนุญาตให้กับสำนักงานการบินพลเรือนแห่งประเทศไทย(กพท.) และท่าอากาศยานสุวรรณภูมิ ทราบล่วงหน้าอย่างน้อย ๗ วันข้อ๗ บรรดาการได้รับอนุญาตทั้งหลายตามประกาศนี้ไม่ถือเป็นเหตุให้ผู้ได้รับอนุญาตหลุดพ้นจากความรับผิดตามกฎหมายอื่นหากการจุดและปล่อยหรือกระทำการอื่นใดนั้น ก่อให้เกิดความเสียหายแก่อากาศยานหรือเกิดความเสียหายแก่ชีวิต ร่างกายหรือทรัพย์สินของประชาชนข้อ๘ กำหนดระยะเวลาหรือห้วงเวลาในการจุดและปล่อย(๑) ให้พิจารณาอนุญาตให้จุดได้ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษางานสดุดีเฉลิมพระเกียรติอื่น ๆ หรืองานเฉลิมพระเกียรติของพระบรมวงศานุวงศ์หรืองานที่ทางราชการกำหนดให้จุดได้ตามเวลาและตามจำนวนที่เห็นสมควรหรือตามที่ทางราชการกำหนด(๒) ให้พิจารณาอนุญาตให้จุดได้ในวันเทศกาลลอยกระทงเทศกาลส่งท้ายปีเก่าต้อนรับปีใหม่เทศกาลหรืองานรื่นเริงอื่นที่มีการจัดขึ้นเป็นประจำทุกปีงานฌาปนกิจศพ หรืองานอื่น ๆ ที่มีประวัติหรือมีประเพณีการจุดพลุในงานนั้นมาก่อนข้อ๙ พลุที่จะอนุญาตให้จุดต้องมีขนาดเส้นผ่าศูนย์กลางท่อไม่เกิน๔ นิ้วข้อ๑๐ กำหนดสถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ(๑) ให้กระทำได้ในสถานที่ราชการ หน่วยงานของรัฐ เอกชน ตามที่นายอำเภอแห่งท้องที่จะพิจารณาอนุญาต(๒) สถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมันเชื้อเพลิงในระยะ ๓๐๐ เมตรหรือโรงพยาบาลใด ๆ ในระยะ ๓๐๐ เมตร หรือสถานที่ที่อยู่ในการคุ้มครองตามกฎหมายอื่นข้อ๑๑ มาตรการในการป้องกันมิให้มีการเล่นการพนัน(๑)ห้ามจัดให้มีการพนันขันต่อในการจุดและปล่อย พลุ หรือวัตถุอื่นใดที่คล้ายคลึงกัน(๒) ในการจุดและปล่อย พลุหรือวัตถุอื่นใดที่คล้ายคลึงกันห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมายหรือสัญลักษณ์ใด อันเป็นการบ่งชี้ถึงการบอกเวลาการขึ้นลงหรือความสูงต่ำหรือกระทำการอื่นใดอันเป็นข้อชี้ขาดให้แพ้ชนะกันข้อ๑๒ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน(๑) ห้ามผู้ใดจำหน่ายพลุในวัด โรงเรียน ทางสาธารณะ สาธารณสถานหรือในสถานที่ที่ไม่ได้รับอนุญาตให้ค้าดอกไม้เพลิง(๒) พลุที่จะนำมาจุดและปล่อยตามประกาศนี้ต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง(ตามแบบ ป.๒) หรือได้รับอนุญาตให้ทำหรือค้าซึ่งดอกไม้เพลิง (ตามแบบ ป.๕)ประกาศ ณ วันที่ ๑๔มิถุนายน พ.ศ. ๒๕๖๐สุริยะ อมรโรจน์วรวุฒิผู้ว่าราชการจังหวัดปราจีนบุรี[เอกสารแนบท้าย]๑. คำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ๒. คำอธิบายการกรอกแบบคำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ๓. ใบอนุญาตให้จุดหรือปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศตามคำสั่งหัวหน้าคณะรักษาความสงบแห่งชาติที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นที่คล้ายคลึงกัน(ดูข้อมูลจากภาพกฎหมาย)ภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๑ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๕ ง/หน้า ๒๘/๓ กรกฎาคม ๒๕๖๐